wickkiey/tamil-wikipedia-chunked huggingface dataset:
# உருமேனியா தேசிய காற்பந்து அணி

**உருமேனிய தேசிய காற்பந்து அணி** (*Romania national football team*, Echipa națională de fotbal a României) என்பது உருமேனியாவின் தேசிய காற்பந்து அணியாகும். இது உருமேனிய கால்பந்து கூட்டமைப்பினால் நிருவகிக்கப்படுகிறது.  
1930 ஆம் ஆண்டில் நடந்த முதலாவது உலகக்கோப்பை காற்பந்து போட்டியில் கலந்து கொண்ட நான்கு ஐரோப்பிய அணிகளில் உருமேனியாவும் ஒன்று. ஏனையவை யுகோசிலாவியா, பிரான்சு, பெல்ஜியம் ஆகியனவாகும்.  
அதன் பின்னர், 1934, 1938, 1970, 1990, 1994, 1998 பீஃபா உலகக்கோப்பை போட்டிகளில் பங்குபற்றியது. 1994 போட்டிகளில் உருமேனிய அணி காலிறுதிப் போட்டியில் தென்னமெரிக்காவின் ஆர்செந்தீன அணியை வென்றது.  
2000 ஆம் ஆண்டு ஐரோப்பிய கால்பந்தாட்டப் போட்டிகளில் உருமேனியா காலிறுதிக்கு செருமனி, போர்த்துக்கல், இங்கிலாந்து ஆகிய அணிகளுடன் முன்னேறியது.
# சிலோவாக்கிய தேசியக் காற்பந்து அணி

**சிலோவாக்கியா தேசிய காற்பந்து அணி** (*Slovakia national football team*, Slovenské národné futbalové mužstvo) என்பது சிலோவாக்கியாவின் தேசிய காற்பந்து அணியாகும். இது சிலோவாக்கிய காற்பந்து வாரியத்தினால் நிருவகிக்கப்படுகிறது. 1993 இல் சிலோவாக்கியா என்ற புதிய நாடு உருவானதை அடுத்து இவ்வணி செகோஸ்லாவாக்கியா தேசிய காற்பந்து அணியில் இருந்து பிரிந்து புதிய அணியாக உருவெடுத்தது.  
சிலோவாக்கிய அணி 2010 உலகக்கோப்பை காற்பந்து, யூரோ 2016 ஆகியவற்றில் விளையாடத் தகுதி பெற்றது. 2010 உலகக்கோப்பையின் போது சிலோவாக்கிய அணி குழுநிலை ஆட்டத்தில் 3-2 என்ற கணக்கில் இத்தாலியை வென்று, அடுத்த சுற்றுக்குத் தெரிவானது. இதுவே இவ்வணி விளையாடிய முதலாவது முக்கிய கால்பந்து வாகையாளர் போட்டித்தொடராகும். சிலோவாக்கியா பிரான்சில் நடைபெற்ற யூரோ 2016 ஐரோப்பியப் போட்டிகளில் விளையாடத் தகுதி பெற்று, பிஃபா உலகத் தரவரிசையில் 15வது இடத்தைக் கைப்பற்றியது.
# பாக்சுபரோ, மாசச்சூசெட்சு

**பாக்சுபரோ** (*Foxborough*) அமெரிக்காவின் மாசச்சூசெட்சு மாநிலத்தில் நோர்போக் மாவட்டத்தில் அமைந்துள்ள ஓர் நகரமாகும். இது பாசுட்டனிலிருந்து தென்மேற்கிலும் றோட் தீவின் பிராவிடென்சிலிருந்து வடகிழக்கிலும் அமைந்துள்ளது. 2010ஆம் ஆண்டு கணக்கெடுப்பின்படி இதன் மக்கள்தொகை 16,865 ஆகும்.  
என்.எஃப்.எல். போட்டிகளில் நியூ இங்கிலாந்து பேட்றியட் அணியின் தாயக அரங்கமான கில்லெட் விளையாட்டரங்கம் இங்குள்ளது.
# பாக்சுபரோ, மாசச்சூசெட்சு

## வெளியிணைப்புகள்

- Foxborough Patch
- Town of Foxborough
- Boyden Library
- *Vital Records of Foxborough, Massachusetts, to the Year 1850*
- State's Foxborough information page
- Town of Foxborough Building Department
# பத்தினி (2016 திரைப்படம்)

***பத்தினி*** (*Paththini*, ) என்பது 2016 ஆம் ஆண்டு வெளிவந்த ஒரு சிங்களத் திரைப்படம் ஆகும். சிலப்பதிகாரம் என்ற தமிழ்க் காப்பியத்தை அடிப்படையாகக் கொண்டு தயாரிக்கப்பட்ட இத்திரைப்படம் சுனில் ஆரியரத்தினாவின் இயக்கத்திலும், மிலின சுமதிபாலாவின் தயாரிப்பிலும் வெளிவந்தது. இத்திரைப்படத்தில் பூஜா, உத்திக்க பிரேமரத்தினா ஆகியோர் முக்கிய பாத்திரங்களில் நடித்துள்ளனர். இது 2016 மே 5 ஆம் நாள் வெளியானது.
# பத்தினி (2016 திரைப்படம்)

## கதை

பத்தினி திரைப்படம் இளங்கோவடிகள் இயற்றிய தமிழ்க் காப்பியமான சிலப்பதிகாரத்தை அடிப்படையாகக் கொண்டு தயாரிக்கப்பட்டுள்ளது. இதில் கண்ணகியாக பூஜா, கோவலனாக உத்திக்க பிரேமரத்தினாவும் நடித்தனர்.
# பத்தினி (2016 திரைப்படம்)

## நடிகர்கள்

| நடிகர் | கதைமாந்தர் |
| --- | --- |
| பூஜா உமாசங்கர் | கண்ணகி |
| உத்திக்க பிரேமரத்தினா | கோவலன் |
| அருணி இராசபட்ச | மாதவி |
| இரவிந்திர இரந்தெணிய |  |
| வினு சிறிவர்தன |  |
| விசேரத்தின வரக்காகொட |  |
| சனத்து குணத்திலக்க |  |
| நீட்டா பெர்நாண்டோ |  |
| இலக்கி இடயசு |  |
| இரமணி சிறிவர்தன |  |
| தயா அல்விசு |  |
| அவந்தி அப்போன்சு |  |
| வீணா சயக்கொடி |  |
# பத்தினி (2016 திரைப்படம்)

## பாடல்கள்

ரோகண வீரசிங்க இத்திரைப்படத்திற்கு இசையமைத்துள்ளார்.
# சான்-டெனி

**சான்-டெனி** (*Saint-Denis*, ) என்பது பிரான்சின், பாரிசு நகரின் வடக்கேயுள்ள ஒரு புறநகர்ப் பகுதியாகும். இது தலைநகர் பாரிசில் இருந்து 9.4 கி.மீ. தொலைவில் அமைந்துள்ளது.  
இந்நகரில் புனித டெனியின் பேராலய அரச இடுகாடு, பேராலயத்தின் மடாதிபதியின் இடம் போன்றவை உள்ளன. அத்துடன், இங்கு 1998 ஆம் ஆண்டு கால்பந்து உலகக்கோப்பைக்காகக் கட்டப்பட்ட பிரான்சின் தேசிய கால்பந்து, மற்றும் ரக்பி அரங்கும் உள்ளது.  
சான்-டெனி முன்னாள் தொழிற்துறைப் புறநகராக இருந்து வந்தது. தற்போது இங்கு வாழிடங்கள் அமைக்கப்பட்டு வருகின்றன.
# சான்-ஏத்தியென்

**சான்-ஏத்தியென்** (*Saint-Étienne*, ; ; *புனித இசுட்டீபன்*) என்பது பிரான்சின் மத்திய பகுதியின் கிழக்கேயுள்ள ஒரு நகரம் ஆகும். இது லியோன் நகரத்தில் இருந்து 50 கி.மீ. தொலைவில் அமைந்துள்ளது. இது லோயிர் மாவட்டத்தின் தலைநகர் ஆகும். இதன் மக்கள்தொகை அண்ணளவாக 172,023 (2013) ஆகும்.  
புனித ஸ்தேவானின் நினைவாக இந்நகருக்கு சா-ஏத்தியென் எனப் பெயரிடப்பட்டது. 13ம் நூற்றாண்டில் புனித ஸ்தேவான் ஆலயத்தைச் சுற்றிய சிறிய கிராமமாக இது இருந்தது. 16-ஆம் நூற்றாண்டில் இங்கு போர்க்கருவிகள் தயாரிக்கும் தொழிற்துறை ஆரம்பிக்கப்பட்டதில் இருந்து இது ஒரு வணிகச் சந்தையாக மாற்றம் பெற்றது. பிரெஞ்சுப் புரட்சியின் போது இது ஆர்ம்வில் (போர்க்கருவிகளின் நகரம்) என அழைக்கப்பட்டது.
# Module:Sports table/WDL
# தஞ்சாவூர் மாநகராட்சி

**தஞ்சாவூர் மாநகராட்சி** இந்தியாவின் மாநிலமான தமிழகத்தின் தஞ்சாவூர் மாவட்டத்தின் தலைமையிடமும், மாநகராட்சியாகும். மாநிலத்தின் 12-வது மாநகராட்சியாக 2014 ஏப்ரல் மாதம் 10 ஆம் தேதி தரம் உயர்த்தப்பட்டது. இம்மாநகராட்சி 51 வார்டுகள் கொண்டது. இந்த மாநகராட்சியின் ஆண்டு வரி வருவாய் 54 கோடி ரூபாய் ஆகும்.
# தஞ்சாவூர் மாநகராட்சி

## வரலாறு

### தஞ்சாவூர் நகராட்சி

தஞ்சாவூர் நகராட்சி மன்றம் கி.பி.1866 மே 9-ம் தேதி முதல் நகராட்சியாக செயல்படுகிறது. இந்த நகராட்சியை ஆங்கிலேயர் உருவாக்கினர்.கி.பி.1983-ம் ஆண்டு சிறப்புநிலை நகராட்சியாக தமிழக அரசு தரம் உயர்த்தியது.
# தஞ்சாவூர் மாநகராட்சி

## வரலாறு

### மாநகராட்சியாக தரம் உயர்வு

தஞ்சாவூர் நகராட்சி சிறப்பு நிலை நகராட்சியாக இருந்த நிலையில், மாநிலத்தின் 12–வது மாநகராட்சியாக தஞ்சாவூர் மாநகராட்சி 2014 ஏப்ரல் மாதம் 10 ஆம் தேதி முன்னாள் முதலமைச்சர் ஜெ. ஜெயலலிதாவால் தரம் உயர்த்தப்பட்டது
# தஞ்சாவூர் மாநகராட்சி

## மாநகராட்சி

**'''தற்பொழுதய தஞ்சாவூர் மாநகராட்சி செயலாட்சியர்கள் மற்றும் உறுப்பினர்கள்'''**  
| ஆணையர் | மேயர் | துணைமேயர் | மாநகராட்சி உறுப்பினர்கள் |  |
| --- | --- | --- | --- | --- |
| சரவணக்குமார் | சண். இராமநாதன் | அஞ்சுகம் பூபதி | **51 ** | } |
# தஞ்சாவூர் மாநகராட்சி

## மாநகராட்சி தேர்தல், 2022

2022-ஆம் ஆண்டில் மாநகராட்சியின் 51 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 39 வார்டுகளையும், அதிமுக 7 வார்டுகளையும், பாஜக 1 வார்டையும், அமமுக 1 வார்டையும், சுயேச்சைகள் 7 வார்டுகளையும் கைப்பற்றினர். மேயர் மற்றும் துணை மேயர் தேர்தலில் திமுகவின் சண். இராமநாதனும், அஞ்சுகம் பூபதியும் வென்றனர்.
# தஞ்சாவூர் மாநகராட்சி

## இதனையும் காண்க

- தமிழ்நாடு நகர்ப்புற உள்ளாட்சித் தேர்தல், 2022
# ஹெப்தலைட்டுகள்

## ஹெப்தலைட்டு பேரரசின் பகுதிகள்

ஆறாம் நூற்றாண்டின் நடுப்பகுதியில் உச்ச கட்டத்தில் இருந்த ஹெப்தலைட்டுகளின் பேரரசு தற்கால ஆப்கானித்தான், துருக்மேனிஸ்தான், உஸ்பெகிஸ்தான், கிர்கிஸ்தான், கசக்ஸ்தான், பாகிஸ்தான், இந்தியா மற்றும் சீனாவின் சிங்ஜியாங் பகுதிகளை கொண்டிருந்தது.
# ஹெப்தலைட்டுகள்

## பெயர் இலக்கணம்

ஹெப்தலைட்டு என்பது பண்டைய கிரேக்கச் சொல்லாகும்.  
பண்டைய இந்தியாவில் ஹெப்தலைட்டுகளைப் பற்றிய குறிப்புகள் இல்லை எனினும் ஹெப்தலைட்டுக்கள் ஹூணர்கள் அல்லது துருக்கர்களைக் குறிப்பதாகும். ஹெப்தலைட்டுகளை ஆர்மீனியர்கள் *ஹைதல்* என்றும், பாரசீகர்கள் மற்றும் அரபியர்கள் *ஹைதாலியர்கள்* என்றும் குறிப்பிப்பிட்டனர். ஹெப்தலைட்டுகளின் பேச்சு மொழி பாக்திரியா மொழியாகும்
# ஹெப்தலைட்டுகள்

## தோற்றம்

ஹெப்தலைட்டு மக்கள் கிழக்கு பாரசீகத்தின் வெள்ளை ஹூணர்கள் என்றும் துருக்கியர்கள் என்றும் கருதப்படுகிறார்கள்.  
/கந்தகார், ஆண்டு 475 - 576]]
ஹெப்தலைட்டு ஆட்சியாளர் ]]
# ஹெப்தலைட்டுகள்

## சமயம்

ஹெப்தலைட்டு மக்கள் பௌத்தம், மாணி சமயம், நெஸ்டோரியம் மற்றும் சரத்துஸ்திர சமயம் மற்றும் இந்து சமயங்களைப் பின்பற்றினர். ஹெப்தலைட்டுகளின் பகுதியான பால்க் பகுதியில் நூறு பௌத்த விகாரைகளுடன் 30,000 பௌத்த பிக்குகள் இருந்ததாக யுனேஸ்கோ நிறுவனம் கூறியுள்ளது. பின்னர் ஐந்தாம் நூற்றாண்டின் முடிவில் ஹூணர்கள் குப்தப் பேரரசை வென்று மத்திய மற்றும் வட இந்தியாவைக் கைப்பற்றினர். கி பி 510-இல் ஹெப்தலைட்டுகளின் பேரரசன் தோரமணன் கீழ் ஒருங்கிணைந்த ஹூணர்களை குப்தப் பேரரசன் பானுகுப்தன் தோற்கடித்தார். கி பி ஆறாம் நூற்றாண்டின் துவக்கத்தில் ஹெப்தலைட்டுகளின் கூட்டாளிகளான ஹூணர்களை, சந்தேல அரசரான யசோதர்மன் மற்றும் குப்தப்பேரரசர் நரசிம்மகுப்தர் இந்தியாவை விட்டு விரட்டியடித்தனர்.
# ஹெப்தலைட்டுகள்

## வழித்தோன்றல்கள்

இந்து சமய காபூல் சாகி மன்னர் கி பி 670-இல் ஹெப்தலைட்டுகளின் இறுதி மன்னரான யுதிஷ்டிரனை வென்று, ஹெப்தலைட்டுகளின் ஆட்சியை முடிவுக்கு கொண்டு வந்தார்.  
நடு ஆசியாவின் தற்கால பஷ்தூன் மக்கள், துருக்மேனிய மக்கள் மற்றும் கஜகஸ்தானியர்களின் முன்னோர்கள் என ஹெப்தலைட்டுகள் கருதப்படுகிறார்கள்.
# உக்ரைன் தேசிய காற்பந்து அணி

**உக்ரைன் தேசிய காற்பந்து அணி** (*Ukraine national football team*, ) என்பது உக்ரைனின் தேசிய காற்பந்து அணியாகும். இது உக்ரைன் காற்பந்துக் கூட்டமைப்பினால் நிருவகிக்கப்படுகிறது. 1992 ஆம் ஆண்டில் சோவியத் ஒன்றியத்திடம் இருந்து விடுதலை பெற்ற பின்னர் உக்ரைன் தனது முதலாவது பன்னாட்டுப் கால்பந்து போட்டியை 1992 ஏப்ரல் 29 அன்று அங்கேரிக்கு எதிராக விளையாடியது. 2006 உலகக்கோப்பை காற்பந்து போட்டிகளில் உக்ரைன் அணி காலிறுதிக்குத் தகுதி பெற்று விளையாடியது. இதுவே அவ்வணி விளையாடிய முதலாவது முக்கிய வாகையாளர் போட்டித் தொடராகும். யூரோ 2012 போட்டியை நடத்திய நாடு என்ற வகையில் உக்ரைன் இப்போட்டிகளில் விளையாடத் தகுதி பெற்றது.
# கசுனி மாகாணம்

வேளாண்மை, கால்நடை வளர்த்தல் ஆகியவை கசுனி மாகாணத்தின் முக்கியத் தொழில்கள் ஆகும்.
# கசுனி மாகாணம்

## மாவட்டங்கள்

**கசுனி மாகாணத்தின் மாவட்டங்கள்**  
| மாவட்டம் | தலைமையிடம் | மக்கள் தொகை (2013) | பரப்பளவு |
| --- | --- | --- | --- |
| அப் பாண்ட் மாவட்டம் | ஹாஜி கேல் | 26,700 |  |
| அஜிரிஸ்தான் மாவட்டம் | சங்கர் | 28,000 |  |
| அந்தர் மாவட்டம் | மிரே | 121,300 |  |
| திஹ் யாக் மாவட்டம் | ராமாக் | 47,500 |  |
| ஜெலன் மாவட்டம் | ஜந்தா | 56,200 |  |
| கஜினி மாவட்டம் | கஜினி | 157,600 |  |
| கிரோ மாவட்டம் | பனா | 35,500 |  |
| ஜெகது மாவட்டம் | குல் பஹவாரி | 30,900 |  |
| ஜெகோரி மாவட்டம் | சாங்கி இ மஷா | 171,600 |  |
| கோக்கியானி மாவட்டம் | கோக்கியானி | 19,600 |  |
| குவாஜா உமரி மாவட்டம் | குவாஜா உமரி | 18,400 |  |
| மலேஸ்தான் மாவட்டம் | மலேஸ்தான் | 79,800 |  |
| முக்கூர் மாவட்டம் | முக்கூர் | 48,900 |  |
| நவா மாவட்டம் | நவா | 28,900 |  |
| நவூர் மாவட்டம் | து அபி | 91,900 |  |
| குவாராபாக் மாவட்டம் | குவாராபாக் | 138,800 |  |
| இராசிதன் மாவட்டம் | இராசிதன் | 17,500 |  |
| வகாஸ் மாவட்டம் | வகாஸ் | 37,500 |  |
| ஜனா கான் மாவட்டம் | தாடோ | 12,200 | } |
# கசுனி மாகாணம்

## புகழ் பெற்றவர்கள்

- கஜினி முகமது
# கிழக்கு ரூதர்போர்டு, நியூ செர்சி

**கிழக்கு ரூதர்போர்டு** (*East Rutherford*) ஐக்கிய அமெரிக்காவின் நியூ செர்சி மாநிலத்தின் பெர்கன் மாவட்டத்தில் *பரோ* (borough) எனப்படும் நகர வட்டம் ஆகும். 2010ஆம் ஆண்டு கணக்கெடுப்பின்படி இந்த பரோவின் மக்கள்தொகை 8,913 ஆகும். இது மன்ஹாட்டன் நடுப்பகுதியிலிருந்து மேற்கில் தொலைவில் உள்ளதால் நியூயார்க் நகரத்தின் உள்வட்ட புறநகரப் பகுதியாக கருதப்படுகின்றது.
# தி குட், தி பேட், தி வியர்ட்

**தி குட், தி பேட், தி வியர்ட்** 2008 வெளிவந்த தென் கொரியத் திரைப்படமாகும். இதனை கிம் ஜீ-வூண் இயக்கியிருந்தார். சாங் காங்-ஹோ, லீ ப்யுங்-ஹன், ஜங் வூ-சுங் ஆகியோர் இத்திரைப்படத்தில் நடித்திருந்தனர். இத்திரைப்படம் தி குட், தி பேட் அன்ட் தி அக்லி திரைப்படத்தினை பாதிப்பால் எடுக்கப்பட்டதாகும்.  
2010 ஏப்ரல் 23ல் அமெரிக்காவில் நடந்த 2008 கேன்ஸ் திரைப்பட விழாவில் இத்திரைப்படம் பங்குப்பெற்றது.
# தி குட், தி பேட், தி வியர்ட்

## கதை சுருக்கம்

ஒரு தொடர்வண்டியிலிருந்து புதையலுக்கான வரைபடம் திருடப்படுகிறது. அந்தப் புதையலைப் பெற அரசாங்கமும், கொள்ளையர் கூட்டமும் வரைபடத்தினை திருடிக்கொண்டிவனிடமிருந்து மீட்க போராடுகிறது. இறுதியில் வரைபடத்தினை வைத்து திருடனும், கொள்ளைக்காரனும், அரசாங்க அதிகாரியும் புதையல் இருக்கும் இடத்திற்கு வந்துவிடுகிறார்கள். இவர்களில் யாருக்கு புதையல் கிடைத்தது என்பதே கதை.
# ஈரெத்தில் சல்பைடு

**ஈரெத்தில் சல்பைடு** (Diethyl sulphide) என்பது C<sub>4</sub>H<sub>10</sub>S என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். எளிதில் தீப்பற்றக்கூடிய இச்சேர்மம் வெள்ளைப் பூண்டின் காரநெடியுடன் காணப்படுகிறது. ஐயுபிஏசி முறையில் ஈரெத்தில் சல்பைடு, 1,1, தயோபிசுயீத்தேன் என்று அழைக்கப்படுகிறது. C4H10S என்ற இதனுடைய வேதிவாய்ப்பாட்டை எளிமையாக (C2H5)2S அல்லது Et2S என்று எழுதுவதன் மூலம் ஈரெத்தில் சல்பைடின் கட்டமைப்பு தெளிவாகிறது. எத்தனாலுடன் அடர் கந்தக அமிலம் சேர்த்து சூடுபடுத்துவதன் மூலம் ஈரெத்தில் சல்பைடு தயாரிக்கப்படுகிறது. மேற்கண்ட வினையில் உருவாகும் புதிய கரைசல் முதலில் சோடியம் கார்பனேட்டுடன் சேர்க்கப்பட்டு நடுநிலையாக்கப்படுகிறது. இதனால் உருவாகும் சோடியம் எத்தில் சல்பேட்டு பொட்டாசியம் சல்பைடுடன் சேர்க்கப்பட்டு காய்ச்சி வடிக்கப்படுகிறது .  
அலுமினா அடிப்படையிலான ஒரு வினையூக்கி முன்னிலையில் எத்திலீனுடன் ஐதரசன் சல்பைடு சேர்த்து ஈத்தேன்தயால் தயாரிக்கும்போது உடன்விளை பொருளாகவும் ஈரெத்தில் சல்பைடு உருவாகிறது. இவ்வினையே வணிகமுறையில் ஈத்தேன்யால் தயாரிக்கும் முறையாகும். வினைபடு பொருள்களான ஐதரசன் சல்பைடு மற்றும் எத்திலீன் ஆகியவற்றின் விகிதங்களை மாற்றிக் கொள்வதன் மூலம் ஈரெத்தில் சல்பைடின் உற்பத்தியை கட்டுப்படுத்திக் கொள்ளமுடியும்.
# ஈரெத்தில் சல்பைடு

## தோற்றம்

முள்நாறி பழங்களின் நெடியில் ஒரு பகுதிப் பொருளாகவும் , உருளைக் கிழங்கில் இருந்து கிடைக்கும் எளிதில் ஆவியாகிற திரவங்களின் ஒரு பகுதிப்பொருளாகவும் இது இயற்கையில் காணப்படுகிறது .
# ஈரெத்தில் சல்பைடு

## பயன்கள்

நீரற்ற கனிமங்களைக் கரைக்க உதவும் ஒரு கரைப்பானாகவும் தங்கம் மற்றும் வெள்ளி ஆகியனவற்றின் மின்முலாம் பூச்சுக்கும் ஈரெத்தில் சல்பைடு பயன்படுகிறது .
# தேசாந்திரித் தட்டான்

**தேசாந்திரித் தட்டான்** (*Pantala flavescens*) என்பது ஒரு வகை தட்டாம்பூச்சி ஆகும். தட்டான் பூச்சிகளில் Libellulidae என்னும் குடும்பத்தைச் சேர்ந்த, இது 1798 ஆம் ஆண்டு பேப்ரிசியஸ் என்பவரால் முதன்முதலில் கண்டுபிடிக்கப்பட்டு விவரிக்கப்பட்டது. இது மிகவும் பரவலாகக் காணப்படும் தட்டாம்பூச்சி ஆகும். தேசாந்திரித் தட்டான்கள் வலசை போகும் பண்பு கொண்டவை. பூச்சியினங்களிலேயே நீண்ட தொலைவுக்கு வலசைபோவது இந்தத் தட்டான்கள்தான் என்று அண்மையில் கண்டுபிடிக்கப்பட்டுள்ளது.  
காற்று அலைகளின் உதவிகொண்டு, இந்தியாவிலிருந்து ஆப்பிரிக்காவுக்கு, ஆப்பிரிக்காவிலிருந்து இந்தியாவுக்கு என்று இந்த வகைத் தட்டான்கள் வலசைச் சுழற்சியைப் பின்பற்றுகின்றன. இந்தக் கண்டுபிடிப்பை நிகழ்த்தியவர் சார்லஸ் ஆண்டர்சன் என்னும் கடலுயிர் ஆராய்ச்சியாளர். நான்கு தலைமுறைத் தட்டான்கள், மொத்தமாக 16 ஆயிரம் கிலோ மீட்டர் பயணிக்கின்றன என்கிறார் ஆண்டர்சன்.
# யுக்தேசுவர் கிரி

** ஸ்ரீ யுக்தேஷ்வர் கிரி ** (ஆங்கிலம்:Sri Yukteswar Giri ) (எழுதப்படுவது: Sriyuktesvara, Sri Yukteshwar) (தேவநாகரி: श्रीयुक्तेश्वर गिरि, IAST: Śrīyukteśvara Giri, பெங்காலி: শ্রীযুক্তেশ্বর গিরী) (1855 மே 10 – 1936 மார்ச்சு 09) இயற்பெயர் **பிரியநாத் கரார்** (பெங்காலி: প্রিয়নাথ কাঁড়ার) எனும் இவர், லாகிரி மகாசாயர் எனும் யோகியின் சீடராகவும், 'சத்யானந்த கிரி' மற்றும் பரமஹம்ச யோகானந்தர் போன்றோர்க்கு குருவாகவும் இருந்துள்ளார். கிரியா யோகி என்று போற்றப்பட்ட இவர், பிரபல ஆன்மிக குருவாகவும், சிறந்த கல்வியாளராகவும் அறியப்படுகிறார்.
# யுக்தேசுவர் கிரி

## பிறப்பு

யுக்தேஷ்வர் கிரி, பிரித்தானிய இந்தியாவின் மேற்குவங்க மாநிலம் செராம்பூரில் வளமான குடும்பத்தில் 1855-ல் மே 10-ம் நாள் பிறந்தார். இவரது இயற்பெயர் பிரியநாத் கரார், இவர் சிறு வயதிலேயே தந்தையை இழந்து இளம் பருவம் முதலே ஆன்மிகத்தில் அதிக நாட்டம் கொண்டிருந்தார்.
# யுக்தேசுவர் கிரி

## திருப்பம்

இளம் வயதில் திருமணமாகி 2 ஆண்டுகளில் மனைவியை இழந்த பிரியநாத் கரார், விவிலியம் (விவிலியம்) பகவத் கீதை போன்ற ஆன்மீக நூல்களின் அறிஞராகவும், மற்றும் வானியல் கல்வியாளராகவும் கருதப்படுகிறார். பிரபல ஆன்மிக குருவான லாஹிரி மஹாசாயாவை 1884-ல் சந்தித்து, அவரது சீடரானார். ஆன்மிக நூல்களைப் படிப்பதும், ஆய்வுகள் மேற்கொள்வதும், பிறருக்குக் கற்றுக்கொடுப்பதும் இவரது முழுநேர பணியாக மாறிய அவ்வேளையில் இயற்பெயர் மாற்றி ஸ்ரீ யுக்தேஷ்வர் என்று அழைக்கப்பட்டார்.
# யுக்தேசுவர் கிரி

## இலக்கியம்

‘சாது சபா’
# யுக்தேசுவர் கிரி

## சீடர்கள்

சோதிடக் கலையின் அடிப்படைகள் குறித்து ஒரு நூல் எழுதிய இவர், வானியல், அறிவியல் குறித்த ஆய்வுகளையும் மேற்கொண்ட யுக்தேஷ்வர்க்கு, 1910-ல் முகுந்தாலால் கோஷ் என்ற சீடர் இவரிடம் வந்து சேர்ந்தார். அவர் பின்னாளில் இவருடைய கிரியா யோக போதனைகளை உலகம் முழுவதும் பரவச்செய்த பரமஹம்ச யோகானந்தர் (Paramahansa Yogananda) என கருதப்படுகிறது. யுக்தேஷ்வரின் இன்னொரு முக்கிய சீடர் ஸ்ரீ சத்யானந்தா கிரி (:en:Satyananda Giri) ஆவார்.
# யுக்தேசுவர் கிரி

## இறப்பு

‘ஞானாவதார்’ என போற்றப்படும் சுவாமி ஸ்ரீ யுக்தேஷ்வர் கிரி தமது 81-வது அகவையில், 1936-ம் ஆண்டு மார்ச்சு 09-ம் நாள், பிரித்தானிய இந்தியாவின் ஒடிசா மாநிலம் புரி என்னுமிடத்தில் மகாசமாதி அடைந்தார்.
# சண்டிகர் தீ மற்றும் அவசர சேவைகள்

**சண்டிகார் தீ மற்றும் அவசர சேவைகள்** *(Chandigarh Fire and Emergency Services)* என்பது சண்டிகர் மாநகராட்சியின், தீயணைப்புத் துறை படைப்பிரிவு ஆகும். 2012 ஆம் ஆண்டு வரையில் நகரம் முழுவதும் இத்துறைக்கு ஏழு தீயணைப்பு நிலையங்கள் இருந்தன. மேலும் ஆறு தீயணைப்பு நிலையங்கள் ஏற்படுத்தும் திட்டங்கள் மேற்கொள்ளப்பட்டிருந்தன.  
தீயணைப்புத் துறையில் மகளிரையும் சேர்த்துக் கொள்ளலாம் என்பதற்கான பரிந்துரை 2009 ஆம் ஆண்டில் சண்டிகர் மாநகராட்சிக்கு அளிக்கப்பட்டது. திருவிழாக் காலங்களில் ஆங்காங்கே தற்காலிகமான தீயணைப்பு நிலையங்களை அமைத்து அசம்பாவிதங்கள் ஏதும் நிகழாமல் பார்த்துக் கொள்வதையும் இத்துறை மேற்கொண்டு வருகிறது.
# 2016 மேற்கிந்தியத் தீவுகள் முக்கோணத் தொடர்

**2016 மேற்கிந்தியத் தீவுகள் முக்கோணத் தொடர்** (*2016 West Indies Tri-Series*) 2016 ஜூன் மாதத்தில் மேற்கிந்தியத் தீவுகளில் நடைபெற்ற ஒரு-நாள் பன்னாட்டுத் துடுப்பாட்டத் தொடராகும். இத்தொடரில் மேற்கிந்தியத் தீவுகள், ஆத்திரேலியா, தென்னாப்பிரிக்கா ஆகிய அணிகள் பங்கேற்றன. அனைத்துப் போட்டிகளும் பகல்-இரவுப் போட்டிகளாக நடத்தப்பட்டன. இறுதிப் போட்டியில் ஆத்திரேலியா மேற்கிந்தியத் தீவுகளை 58 ஓட்டங்களால் வென்று தொடரை வென்றது.
# 2016 மேற்கிந்தியத் தீவுகள் முக்கோணத் தொடர்

## அணிகள்

| * ஜேசன் ஹோல்டர் (த)
* சுலைமான் பென்
* கார்லோசு பிராத்வைட்
* டாரென் பிராவோ
* ஜொனத்தன் கார்ட்டர்
* ஜோன்சன் சார்ல்சு
* அந்திரே பிளெச்சர்
* சானன் கேப்ரியேல்
* சுனில் நரைன்
* ஆசுலி நர்சு
* கீரோன் பொல்லார்ட்
* தினேசு ராம்தின்
* மார்லன் சாமுவேல்சு
* ஜெரோம் டெய்லர் | * ஸ்டீவ் சிமித் (த)
* டேவிட் வார்னர்
* ஜோர்ஜ் பெய்லி
* இசுக்கொட் போலண்ட்
* நேத்தன் கூல்ட்டர்-நைல்
* ஜேம்சு பால்க்னர்
* ஆரன் பிஞ்ச்
* ஜோசு ஆசில்வுட்
* திராவிசு கெட்
* உஸ்மான் கவாஜா
* நேத்தன் லியோன்
* மிட்செல் மார்ஷ்
* கிளென் மாக்சுவெல்
* மிட்செல் ஸ்டார்க்
* மத்தியூ வேட்
* அடம் சாம்பா | * ஏ பி டி வில்லியர்ஸ் (த)
* கைல் அபொட்
* அசீம் ஆம்லா
* பர்ஹான் பெஹார்தீன்
* குவின்டன் டி கொக்
* ஜே பி டுமினி
* பிரான்சுவா டு பிளெசீ
* இம்ரான் தாஹிர்
* மோர்னி மோர்க்கல்
* கிறிசு மொரிசு
* வேயின் பார்னெல்
* ஆரன் பாங்கிசோ
* காகிசோ ரபாடா
* ரிலீ ரோசோ
* தப்ராயிசு சாம்சி | } |
| --- | --- | --- | --- |
# 2016 மேற்கிந்தியத் தீவுகள் முக்கோணத் தொடர்

## ஆட்டங்கள்

| அணி | ஆட்டங்கள் |  |  |  |  |  |  |
| --- | --- | --- | --- | --- | --- | --- | --- |
| 6 | 3 | 2 | 0 | 1 | 1 | 15 | +0.383 |
| 6 | 3 | 3 | 0 | 0 | 0 | 13 | -0.460 |
| 6 | 2 | 3 | 0 | 0 | 1 | 12 | +0.155 |
இறுதிப் போட்டிக்குத் தெரிவு
# இறைவி (திரைப்படம்)

***இறைவி*** 2016 ஆம் ஆண்டில் தமிழ்நாட்டில் வெளிவந்த ஒரு தமிழ்த் திரைப்படம் ஆகும். கார்த்திக் சுப்புராஜின் இயக்கத்திலும் சி. வி. குமாரின் தயாரிப்பிலும் வெளிவந்த இத்திரைப்படத்தில் எஸ். ஜே. சூர்யா, விஜய் சேதுபதி, பாபி சிம்ஹா, அஞ்சலி ஆகியோர் முக்கிய பாத்திரங்களில் நடித்துள்ளனர்.
# இறைவி (திரைப்படம்)

## கதை

மூன்று ஆண்கள் மற்றும் பெண்கள் வாழ்க்கையை மையமாக கொண்ட திரைப்படம்: போராடும் மற்றும் குடிப்பழக்கம் உள்ள திரைப்பட இயக்குநர் அருள் (எஸ். ஜே. சூர்யா) மற்றும் அவரது மனைவி யாழினி (கமலினி முகர்ஜி); அருளின் சிறந்த நண்பர் மைக்கேல் (விஜய் சேதுபதி) மற்றும் அவரது மனைவி பொன்னி (அஞ்சலி); மற்றும் அருளின் தம்பி ஜெகன் (பாபி சிம்ஹா).
# இறைவி (திரைப்படம்)

## பாத்திரங்கள்

- எஸ். ஜே. சூர்யா (அருள்)
- விஜய் சேதுபதி (மைக்கேல்)
- பாபி சிம்ஹா (ஜகன்)
- அஞ்சலி (பொன்னி)
- கமலினி முகர்ஜி
- பூஜா தேவாரியா
- கருணாகரன்
- ராதாரவி (அருளின் தந்தை)
- வடிவுக்கரசி (அருளின் தாய்)
- சீனு மோகன்
# இறைவி (திரைப்படம்)

## பாடல்கள்

மணி அமுதவன், முத்தமிழ், விவேக் ஆகியோரின் பாடல்களுக்கு சந்தோஷ் நாராயணன் இசையமைத்ததோடு, அவரே பின்னணி இசையையும் வழங்கியுள்ளார். அனந்து, பிருந்தா, அந்தோனிதாசன், தீ, மீனாட்சி, சந்தோஷ் நாராயணன், எஸ். ஜே. சூரியா, ஆர். கே. சுந்தர் ஆகியோர் பாடல்களைப் பாடியுள்ளனர்.
# வார்ப்புரு:Infobox botanical product

}
|caption=}  
| label1 = Pronunciation
| data1 =  
|label2=மூல செடி(கள்)
|data2=}  
|label3=செடியின் பகுதி(கள்)
|data3=}  
|label4=நிலபரப்பு மூலம்
|data4=}  
|label5=வீரியக் கூறுகள்
|data5=}  
|label6=பயன்கள்
|data6=}  
|label7=முக்கிய உற்பத்தியாளர்கள்
|data7=}  
|label8=முக்கிய நுகர்வர்கள்
|data8=}  
|label9=Wholesale price
|data9=}  
|label10=Retail price
|data10=}
| label11 = சட்ட நிலை
| data11 =  
}}<noinclude></noinclude>
# 2016 அசாம் சட்டப் பேரவைத் தேர்தல்

126 உறுப்பினர் கொண்ட **அசாம் சட்டப்பேரவைக்கு** இரண்டு கட்டங்களாக தேர்தல் நடைபெற்றது. இதில் பாயக தலைமையிலான கூட்டணி வெற்றிபெற்று பாசகவின் **சரபானந்த சோனோவால்** முதலமைச்சர் ஆனார்.  
| தேதி | நிகழ்வு |  |
| --- | --- | --- |
| 11 & 14 மார்ச் | மனுத்தாக்கல் ஆரம்பம் |  |
| 18 & 21 மார்ச் | மனுத்தாக்கல் முடிவு |  |
| 19 & 22 மார்ச் | வேட்புமனு ஆய்வு நாள் |  |
| 21 & 26 மார்ச் | வேட்புமனு திரும்பப் பெற கடைசி நாள் |  |
| 4 ஏப்ரல் | முதல் கட்ட வாக்குப்பதிவு |  |
| 11 ஏப்ரல் | இரண்டாம் கட்ட வாக்குப்பதிவு |  |
| 19 மே | வாக்கு எண்ணிக்கை மற்றும் முடிவுகள் அறிவிப்பு | } |  
சில்சார், திசுப்பூர், கௌகாத்தி கிழக்கு, கௌகாத்தி மேற்கு உட்பட 10 தொகுதிகளில் வாக்கை தாளில் சரிபார்க்கும் வசதி செய்யப்பட்டது. பாசக போடோலாந்து மக்கள் முன்னணியுடன் கூட்டணி அமைத்தது. முதல் கட்டமாக ஏப்பிரல் 4 அன்று 65 தொகுதிகளுக்கும் இரண்டாம் கட்டமாக ஏப்பிரல் 11 அன்று 61 தொகுதிகளுக்கும் வாக்குப்பதிவு நடைபெற்றன. பாசகவும் அசாம் கன பரிசத்தும் கூட்டணி சேர்ந்துள்ளதாக அறிவித்தன. முதல் கட்டத்தில் தனக்கு ஒதுக்கப்படாத பிசுவந்து, காளிகோன் தொகுதிகளில் அசாம் கன பரிசித்து வேட்பாளர்களை அறிவித்தது. அங்கு பாசகவுடன் நட்பு ரீதியான போட்டியிருக்கும் என்று கூறியது. 126 உறுப்பினர் சட்டப்பேரவைக்கு பாசக 88 வேட்பாளர்களை அறிவித்தது.
# 2016 அசாம் சட்டப் பேரவைத் தேர்தல்

### வாக்குப் பதிவு

| கட்டம் | வாக்குப்பதிவு நடந்த தொகுதிகளின் எண்ணிக்கை | வாக்குப்பதிவு சதவீதம் |  |
| --- | --- | --- | --- |
| முதற் கட்டம் | 65 | 78% |  |
| இரண்டாம் கட்டம் | 61 | 78.09 | } |
# 2016 அசாம் சட்டப் பேரவைத் தேர்தல்

## முடிவுகள்

| வரிசை | கட்சி | வென்ற தொகுதிகள் |  |
| --- | --- | --- | --- |
| 1 | பாசக | 60 |  |
| 2 | இந்திய தேசிய காங்கிரசு | 26 |  |
| 3 | அசோம் கன பரிசத் | 14 |  |
| 4 | அகில இந்திய ஐக்கிய ஜனநாயக முன்னணி | 13 |  |
| 5 | போடோலாந்து மக்கள் கூட்டணி | 12 |  |
| 6 | கட்சி சார்பற்றவர் | 1 | } |
# சுனில் நரைன்

**சுனில் நரைன்** (*Sunil Narine*, பிறப்பு: 26 மே 1988) டிரினிடாட் நாட்டு துடுப்பாட்ட வீரர் ஆவார். இவர் மேற்கிந்தியத்தீவுகள் துடுப்பாட்ட அணியில் அனைத்து பன்னாட்டு வகைப் போட்டிகளிலும் விளையாடி வருகிறார். இவர் சுழற்பந்து வீச்சாளரும், இடக்கை துடுப்பாட்ட வீரரும் ஆவார்.  
நரைன் உள்ளூரில் திரினிடாட் டொபாகோ துடுப்பாட்ட அணியில் 2009 ஆம் ஆண்டு முதல் விளையாடி வருகிறார். தனது முதலாவது ஒருநாள் பன்னாட்டுப் போட்டியை 2011 டிசம்பரிலும், முதலாவது தேர்வுப் போட்டியை சூன் 2012 இலும் விளையாடினார். 2012 இந்தியன் பிரீமியர் லீக் போட்டிகளில் கொல்கத்தா நைட் ரைடர்ஸ் அணியில் விளையாடினார்.
# சுனில் நரைன்

## சாதனைகள்

### தேர்வு: 5 இலக்குகள்

| # | தரவு | ஆட்டம் | எதிரணி | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 5/132 | 2 | சர் விவியன் ரிச்சட்ஸ் அரங்கம் | சர் விவியன் ரிச்சட்ஸ் அரங்கம் | அன்டிகுவா பர்புடா | 2012 |  |
| **2** | 6/91 | 6 | செடான் பூங்கா அரங்கம் | ஆமில்டன் | நியூசிலாந்து | 2013 |  |
# சுனில் நரைன்

## சாதனைகள்

### ஒருநாள்: 5 இலக்குகள்

| # | தரவு | ஆட்டம் | எதிரணி | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 5/27 | 15 | வோர்னர் பார்க் பல்பகுதி விளையாட்டரங்கம் | பாசெட்டெரே | செயிண்ட் கிட்சும் நெவிசும் | 2012 |  |
| **2** | 6/27 | 56 | புரொவிடன்ஸ் அரங்கம் | புரொவிடன்சு | கயானா | 2016 | } |
# ஒட்டுமின்னி

ஒளியணுக்களின் பரிமாற்றத்தால் ஏற்படும் மின்காந்தவிசைகளைப் போல குவார்க்குகளுக்கிடையே ஒருவகையான துகள்களால் ஏற்படும் பரிமாற்றத்தால் வலிமையான விசைகள் உருவாகின்றன. இந்த அடிப்படைத் துகள்கள் **ஒட்டுமின்னிகள்** (*Gluons*, , குளூவான்கள்) என அழைக்கப்படுகின்றன. குறிப்பாக, இந்த துகள்கள் குவார்க்குகளை ஒன்றாக "ஒட்டி" நேர்மின்னிகளையும், நொதுமிகளையும் உருவாக்குகின்றன.  
ஒளியணுக்களுக்கு மின்னூட்டம் இருப்பதில்லை. ஆனால் ஒட்டுமின்னி மின்னூட்டம் உடையது. ஒளியணுக்களால் உருவாகும் மின்காந்த விசைகளை விட ஒட்டு மின்னியினால் உருவாகும் விசைகள் வலிமை உடையதாக இருக்கின்றன.
# கபிலர்மலை

**கபிலர்மலை**, தமிழ்நாட்டின் நாமக்கல் மாவட்டத்தின், பரமத்தி-வேலூர் வட்டத்தில் அமைந்த கபிலர்மலை ஊராட்சி ஒன்றியத்தில் உள்ள கபிலகுறிச்சி ஊராட்சியில் அமைந்த சிற்றூர் ஆகும்.
# கபிலர்மலை

## அமைவிடம்

கபிலர்மலை பரமத்தி-வேலூர் நகரத்திற்கு மேற்கே 7 கி.மீ. தொலைவிலும்; நாமக்கல்லுக்குத் தென்மேற்கே 24 கி.மீ. தொலைவிலும் உள்ளது.
# கபிலர்மலை

## கபிலர்மலை பாலசுப்பிரமணிய சுவாமி கோயில்

காவேரி ஆற்றின் கரையில் அமைந்த கபிலர்மலையில், கபிலர்மலை ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது. மேலும் கபிலர்மலையில் புகழ்பெற்ற பாலசுப்பிரமணிய சுவாமி திருக்கோயில் உள்ளது.
# தி டார்கெட் (2014 திரைப்படம்)

***தி டார்கெட்*** 2014ல் வெளிவந்த தென் கொரிய அதிரடி மற்றும் திகில் திரைப்படமாகும். இத்திரைப்படத்தினை சேங் என்று புனைபெயரில் அழைக்கப்படும் யூன் ஹாங் செயுங் இயக்கியிருந்தார். லீ ஜின் வூக், ரின் செயூங்க் ர்யௌங், யூ ஜூன் சாங் ஆகியோர் நடித்திருந்தனர். 2010 ல் வெளிவந்த பிரஞ்சு திரைப்படமான பாயின்ட் பேங்க் ஐ மறுவாக்கம் செய்து வெளிவந்தது.  
2014 கேன்ஸ் திரைப்பட விழாவில் 2014 ஏப்ரல் 30ல் இத்திரைப்படம் திரையிடப்பட்டது.
# புற்றுநோயிலிருந்து மீண்டோர் தினம்

**புற்றுநோயிலிருந்து மீண்டோருக்கான தேசிய நாள்** (*National Cancer Survivors Day*) என்பது ஒவ்வோர் ஆண்டும் சூன் மாதம் முதல் ஞாயிற்றுக்கிழமை கொண்டாப்படுகிறது. “புற்றுநோய் அறிகுறிக்குப் பின்னரான வாழ்க்கையை யதார்த்தமாக்கிக் காட்டுவதே" இந்நாளின் நோக்கமாகும். ஐக்கிய அமெரிக்காவிலேயே இந்நாள் முக்கியமாகக் கொண்டாடப்பட்டு வந்தாலும், புற்றுநோயிலிருந்து மீண்டோருக்கான தேசிய நாள் நிறுவனம் பல உலக நாடுகளிலும் இந்நாளின் முக்கியத்துவத்தை வலியுறுத்தி வருகிறது.  
இந்நாள் 1988 ஆம் ஆண்டு சூன் 5 முதல் கடைபிடிக்கப்படுகின்றது. மெரில் கேசுடிங்சு என்பவர் நியூ மெக்சிக்கோ, ஆல்புகெர்க்கி நகரத்தில் 1987 நவம்பர் 20 இல் நடைபெற்ற புற்றுநோயை எதிர்த்து வாழ்பவர்களின் மாநாட்டில் இக்கருத்தை முதன் முதலில் வெளியிட்டார். புற்றை வென்று வாழமுடியும் என்கிற நம்பிக்கையினை கொடுக்க இது உதவும். முன்பு புற்றுநோய் என்றாலே மரணம் தான் முடிவு என்ற நிலை இன்று முற்றிலும் மாறிவிட்டது. இன்று இந்நோயினை ஆரம்பநிலையிலேயே கண்டுகொண்டால் முற்றிலும் குணப்படுத்தமுடியும் என்ற நிலை உருவாகியுள்ளது. இதற்கு முக்கிய காரணம் நவீன கருவிகளும் மிகுந்த ஆய்வுகளினால் கண்டுபிடிக்கப்பட்ட மருந்துகளுமே ஆகும்.
# மிராக்கிள் இன் செல் நம்பர் 7 (2013 திரைப்படம்)

**மிராக்கிள் இன் செல் நம்பர் 7** 2013 ல் வெளிவந்த தென் கொரியத் திரைப்படமாகும். இத்திரைப்படத்தினை லீ ஹவான்-க்யுங் இயக்கியிருந்தார். இத்திரைப்படத்தில் ரின் செயுங்க் ரியோங், கால் சோ வுன், பார்க் ஷின்-ஹே ஆகியோர் நடித்திருந்தனர்.  
இத்திரைப்படம் நகைச்சுவை மற்றும் குடும்ப திரைப்பட வகையைச் சார்ந்தாக இருந்தது. இது மனநலம் குன்றிய ஒருவர் செய்யாத குற்றத்திற்காக சிறை தண்டனையை அனுபவிப்பதையும், அவருடைய ஒரே மகளை காண பிற குற்றவாளிகள் உதவுவதையும் கதைகளமாக கொண்டது.
# செக்ஸ் இஸ் சீரோ

**செக்ஸ் இஸ் சீரோ** (*Sex Is Zero*) 2002 இல் வெளிவந்த தென் கொரியத் திரைப்படமாகும். இதனை யோன் ஜி-க்யூன் எழுதி இயக்கியிருந்தார். இத்திரைப்படத்தில் இம் சேங்-ஜங், ஹா ஜி-வோன் மற்றும் சோய் வோன்-யூங் ஆகியோர் நடித்திருந்தனர்.  
பாலியல் நகைச்சுவை வகையைச் சார்ந்த இத்திரைப்படத்தினை அமெரிக்கன் பை திரைப்படத்துடன் ஒப்பிடுகிறார்கள். தென்கொரியாவில் 2002 இல் வெளிவந்த மிகவும் புகழ்பெற்ற படமாக இத்திரைப்படம் கருதப்படுகிறது. இத்திரைப்படத்திற்காக 4,089,900 படச்சீட்டுகள் விற்கப்பட்டுள்ளன.  
இதனுடைய தொடர்ச்சியாக திசம்பர் 2007இல் செக்ஸ் இஸ் சீரோ 2 வெளிவந்துள்ளது.
# மஞ்சள் தேமல் நோய்

**மஞ்சள் தேமல் நோய்** (Yellow mosaic disease) உளுந்து, பச்சைப்பயறு, துவரை, வெண்டை மற்றும் சோயா மொச்சை போன்றவற்றை தாக்கும் நச்சுயிரி (yellow mosaic virus) நோயாகும். பொதுவாக சூன், சூலை மாதங்களில் இந்நோய் அதிகமாக காணப்படும். மரவள்ளியில் தோன்றும் தேமல் நோய் ஜெமினி வைரசு எனப்படும் ஒரு வகை நச்சுயிரியால் உண்டாகிறது.
# மஞ்சள் தேமல் நோய்

## அறிகுறிகள்

மஞ்சள் தேமல் நோய் தாக்குதலுக்கு உட்பட்ட பயிரின் இளம் இலைப்பரப்பில் முதலில் சிறிய புள்ளிகள் தோன்றி, படிப்படியாக இலை முழுவதும் பரவி ஒளிரும் மஞ்சள் நிறத்தில் ஆங்காங்கே பச்சைப் புள்ளிகளுடன் மஞ்சள் நிற தேமல் படலங்களாக மாறிவிடும். இந்த நோய் தாக்குதல் அதிகமாகும் பொழுது இலைகள் வடிவமிழந்து குறுகி, சிறுத்து சுருங்கி, உருமாறி தோற்றமளிக்கும். இந்த நோயின் பாதிப்புக்குட்பட்ட பயிர் முதிர்ச்சியடைய காலதாமதமாகும். மேலும் குறைந்த அளவே பூக்கள் மற்றும் காய்களைக் கொண்டிருக்கும். காய்கள் சிறிய அளவிலும் உருமாறியும் காணப்படும். மஞ்சள் தேமல் நோயானது பூக்கும் முன் செடிகளைத் தாக்கும்பொழுது, இவை காய் பிடிக்காமலேயே இறந்துவிடும் வாய்ப்புள்ளது.
# மஞ்சள் தேமல் நோய்

## நோய் பரவும் முறைகள்

இந்த கொடிய நச்சுயிரி நோய் ஒரு செடியில் இருந்து மற்றொரு செடிக்கு வெள்ளை ஈ மூலம் பரவுகின்றது. கோடைக்காலங்களில் வெள்ளை ஈக்கள் சுறுசுறுப்பாக இயங்குவதால் இந்நோய் தாக்கம் அதிகமாக தென்படும். நோய் கண்ட செடிகளின் இலைகளிலிருந்து வெள்ளை ஈக்கள் இலைச் சாற்றை உறிஞ்சும் போது நச்சுயிரியின் துணுக்கள் ஈக்களின் உறிஞ்சு குழலில் ஒட்டிக்கொண்டு, பின்பு அதே ஈக்கள் நோயற்ற ஆரோக்கியமான செடிகளுக்கு சென்று இலைச்சாற்றை உறிஞ்சும் போது அந்த செடிகளுக்கும் நோய் பரவுகிறது-45 நாட்களுக்குள் இலைவழித் தெளிப்பதன் மூலம் கட்டுப்படுத்த முடியும்.
- இந்நோயைத் தடுக்க, வெண்டைச் செடிகளில் செயற்கை முறையில் நோய் எதிர்ப்பு சக்தியை உருவாக்க மதுரை வேளாண் பல்கலைக்கழகக் கல்லூரியில் வேளாண் விஞ்ஞானிகள் ஆராய்ச்சி மேற்கொண்டுள்ளனர்.
- தாவர பூச்சிக்கொல்லி மருந்து, வேப்பெண்ணெய் 30 மில்லியை ஒரு லிட்டர் தண்ணீரில் கலந்து இலைகளில் தெளிக்க வேண்டும்..
- பாதிக்கப்பட்ட செடிகளை ஆரம்பத்திலேயே கண்டறிந்து உடனே பிடுங்கி அழிப்பதன்மூலம் இந்நோய் பரவாமல் சிறிதளவு தவிர்க்க முடியும்.
- மருந்துக்கரைசல் பயிரின் பாகங்களில் நன்கு பரவிப் படிவதற்காக வேளாண்மைக்கான திரவ சோப்புகளான சாண்டோவிட், இன்ட்ரான் போன்றவற்றுள் ஏதேனும் ஒன்றினை ஒரு லிட்டர் மருந்து கரைசலுக்கு கால் மில்லி வீதம் சேர்த்துக் கலக்கிக் கொள்ள வேண்டும். 10-15 நாட்கள் கழித்து மீண்டும் மருந்து தெளிக்க வேண்டும். கைத்தெளிப்பான் கொண்டு தெளிக்க பயிரின் வளர்ச்சியினைப் பொறுத்து ஏக்கருக்கு 200 லிட்டர் வரை மருந்துக்கரைசல் தேவைப்படும்.
- வெள்ளை ஈக்கள் நடமாட்டத்தினை கட்டுப்படுத்த மஞ்சள் நிறம் பூசப்பட்ட டப்பாக்களில் கிரீசு அல்லது விளக்கெண்ணெய் தடவி (மஞ்சள் நிற ஒட்டுப் பொறி) ஏக்கருக்கு ஐந்து என்ற அளவில் பயிர் மட்டத்தில் குச்சிகளில் கவிழ்த்து வைக்க வேண்டும்.
- வைரசு கிருமிகளை பரப்பும் வெள்ளை ஈக்களை, தோட்டத்துக்குள் விடாமல் தடுக்க, தோட்டத்தைச் சுற்றி வரப்பு ஓர பயிர்களாக ஏழு வரிசையில் மக்காச்சோளம், சோளத்தைப் பயிரிடலாம். வெங்காயம், கொத்தமல்லி, மணத்தக்காளி போன்ற மணக்கும் ஊடுபயிர்களை நடலாம்.
# வெள்ளை ஈ

**வெள்ளை ஈக்கள்** (*Whiteflies*) சுருள் வளைய அறை இறக்கையினத்தைச் (Hemiptera) சேர்ந்த தாவர இலைகளின் அடிபகுதியை உணவாக உட்கொள்ளும் சிறிய பூச்சிகளாகும். வெள்ளை ஈக்களில் 1550க்கும் மேற்பட்ட சிற்றினங்கள் உள்ளன.
# வெள்ளை ஈ

## நோய் நுண்மப்பரப்பி

மஞ்சள் தேமல் நோய் என்னும் கொடிய நச்சுயிரி நோய் ஒரு செடியில் இருந்து மற்றொரு செடிக்கு வெள்ளை ஈ மூலம் பரவுகின்றது. கோடைக்காலங்களில் வெள்ளை ஈக்கள் சுறுசுறுப்பாக இயங்குவதால் இந்நோய் தாக்கம் அதிகமாக தென்படும். நோய் கண்ட செடிகளின் இலைகளிலிருந்து வெள்ளை ஈக்கள் இலைச் சாற்றை உறிஞ்சும் போது நச்சுயிரியின் துணுக்கள் ஈக்களின் உறிஞ்சு குழலில் ஒட்டிக்கொண்டு, பின்பு அதே ஈக்கள் நோயற்ற ஆரோக்கியமான செடிகளுக்கு சென்று இலைச்சாற்றை உறிஞ்சும் போது அந்த செடிகளுக்கும் நோய் பரவுகிறது. மேலும் வெள்ளை ஈக்கள் பருத்தி செடிகளின் இலைகளைத் தாக்கி, சாற்றை உறிஞ்சுவதால் பருத்தி இலைகள் தடிமனாக மாறுவதோடு நிறமிழந்து காணப்படுகின்றன.
# வெள்ளை ஈ

## வெள்ளை ஈக்களைக் கட்டுப்படுத்தும் முறைகள்

- எலுமிச்சை செடிகளில் வெள்ளை ஈ தாக்குதலை கட்டுப்படுத்த சுற்றியுள்ள பார்த்தீனிய செடிகளை அகற்ற வேண்டும்..
- வெள்ளை ஈக்களை கட்டுப்படுத்த, ஏக்கர் ஒன்றிற்க்கு 4 என்ற எண்ணிக்கையில் மஞ்சள் வண்ண ஒட்டுப் பொறிகளை வைத்து கட்டுப்படுத்தலாம். மேலும், சாறு உறிஞ்சும் பூச்சிகளின் அதிக தாக்குதலின் போது ரசாயன பூச்சிக்கொல்லி மருந்துகளான தயாமித்தாக்சிம் 4 கிராம் அல்லது பிப்ரோனில் 10 மில்லி அல்லது அசிபேட் 20 கிராம் அல்லது அசிடமாபிரைடு 10 கிராம் இவற்றில் ஏதாவது ஒன்றை 10 லிட்டர் தண்ணீருடன் 10 மில்லி ஒட்டும் திரவம் கலந்து தெளித்து கட்டுப்படுத்தலாம்.
# வெள்ளை ஈ

## வெள்ளை ஈக்களைக் கட்டுப்படுத்தும் முறைகள்

### பூச்சியின் விபரங்கள்

கரும்பு தோகைகளின் அடிப்பகுதியில் இப்பூச்சிகள் முட்டைகள் இடுகின்றன. சிறிய வளைந்த காம்புடன் வெளிர் மஞ்சள் நிறமான முட்டைகள் இடப்பட்ட இரண்டு மணி நேரத்தில் பளபளக்கும் கருமைநிறமாக மாறிவிடும். முட்டைகள் நீள்வட்ட வடிவிலும், மெழுகினால் சூழப்பட்டும் காணப்படும். நான்காவது புழு நிலை கூட்டுப்புழுவாக தட்டையாக, சாம்பல் நிறத்தில் குஞ்சுகளை விட சற்று பெரிதாகத் தெரியும். முன் மார்பில் 'டி' வடிவில் வெள்ளை நிறக் கோடு காணப்படும். இக்கோடு புழு வண்டாக மாறும்போது மார்பினை இரண்டாகப் பிரிக்கும். முதிர்ந்த பூச்சிகளில் வெளிர் மஞ்சள் நிற உடலில் இறக்கைகள் மெழுகினால் சூழப்பட்டிருக்கும். இப்பூச்சிகளைக் கட்டுப்படுத்த, தோகைகளில் கூட்டுப்புழுக்கள் கூடுகட்டி இருப்பதால், தோகைகளை உரித்து உடனே எரித்து விடவேண்டும். இது வெள்ளை ஈக்களாக வெளி வருவதைத் தடுக்கும். போதிய அளவு நீர்ப்பாசனம் செய்வதால் மண்ணின் ஈரப்பதத்தை சீராக வைப்பதோடு இந்தநோய் அதிகரிக்காமல் தடுக்கலாம்.
# மீனாட்சி முகர்சி

**மீனாட்சி முகர்சி** (Meenakshi Mukherjee, இறப்பு: செப்டம்பர் 16, 2009) ஆங்கில இலக்கிய அறிஞர், புதின ஆசிரியர், பேராசிரியர் என அறியப்படுபவர் ஆவார். 2003 ஆம் ஆண்டு சாகித்திய அகாதமி விருதை இவர் பெற்றார். ஆர்.சி.தட் என்பவர் குறித்து வரலாற்று நூலை எழுதினார். இது தவிர பல புதினங்களும் கட்டுரைகளும் எழுதினார்.
# மீனாட்சி முகர்சி

## பணிகளும் பதவிகளும்

பாட்னா, தில்லி, புனே ஆகிய இடங்களில் கல்லூரிப் பேராசிரியராகப் பணி புரிந்து ஆங்கில இலக்கியம் கற்பித்தார். பின்னர் ஐதராபாத் பல்கலைக்கழகத்திலும், பல ஆண்டுகளாக தில்லி சவகர்லால் நேரு பல்கலைக்கழகத்திலும் பேராசிரியராக இருந்தார்.
2001-2004 ஆண்டுகளில் காமன்வெல்த்து இலக்கியம் மொழி ஆய்வுகள் அமைப்பில் தலைவராக இருந்தார். 1993-2005 இல் இந்தியன் சாப்டர் அமைப்பின் தலைவர் ஆனார்.  
மீனாட்சி முகர்சி டெக்சாசு பல்கலைக் கழகம், கலிபோர்னியா பல்கலைக்கழகம், கன்பரா பல்கலைக்கழகம் ஆகியவற்றின் வருகைப் பேராசிரியராகவும் இருந்தார்.  
இவருடைய கணவரான சுசித் முகர்சி என்பவரும் இலக்கியவாதி ஆவார். சுசித் முகர்சி ஒரியண்டு லாங்க்மன் என்னும் நிறுவனத்தில் பதிப்பாசிரியர் ஆவார். மீனாட்சி முகர்சி 2009 ஆம் ஆண்டு செப்டம்பர் 16 ஆம் நாளில் காலமானார்.
# நரிப்பையூர்

**நரிப்பையூர்** இந்தியாவில் தமிழ்நாடு மாநிலத்தில் உள்ள இராமநாதபுரம் மாவட்டத்தின் தெற்கு பகுதியில் கடைக்கோடியில் இருக்கின்ற கடலோரக் கிராமம். இது கடலாடி வட்டாரத்தைச் சேர்ந்த ஊராட்சியாகும். இங்கு மீன் பிடித்தல் மற்றும் பனைத்தொழில் முக்கிய வாழ்வாதாரமாக இருந்து வருகிறது. அரசுக்கு சொந்தமான கடல் நீரைக் குடிநீராக மாற்றும் ஆலை இங்கு செயல்பட்டு வருகிறது.
# மனவளர்ச்சிக் குறை

**மனவளர்ச்சிக் குறை** (intellectual disability) என்றால் அறிவு வளர்ச்சியில் ஏற்படும் குறைபாடுகளைக் குறிக்கிறது. மனவளர்ச்சிக் குறைவை பலரும் மன நோய் எனத் தவறாகப் புரிந்துகொண்டிருக்கிறார்கள். ஆனால் மனவளர்ச்சிக் குறைவு என்பதும், மன நோய் என்பதும் வெவ்வேறு உடல்நிலை வளர்ச்சியாலும், மனவளர்சியாலும் உண்டாகின்றன.1838-ஆம் ஆண்டு எஸ்கிரால் என்பவர் மனவளர்ச்சிக் குறையைப் பற்றி விளக்கும்போது, ”மனவளர்ச்சிக் குறை என்பது ஒரு நோயல்ல என்றும், அது வளர்ச்சியானது தடைபட்டு, நின்றுவிடும் நிலையைக் குறிக்கிறது” என்று விளக்கினார். டிரட்கோல்ட் என்பவர், ”முழுமையான அல்லது சாதாரண வளர்ச்சி அடையத்தவறிய மனதின் நிலையே மனவளர்ச்சிக் குறை” என்று கூறினார். மன வளர்ச்சி குறைபாடு இன்று சமூகத்தில் பெரும் தாக்கத்தை ஏற்படுத்தியுள்ளது. இது குறித்த விழிப்புணர்வு இன்று கர்ப்பிணிப் பெண்களுக்கு அரசாங்கமே ஏற்படுத்தி வருகிறது. மன வளர்ச்சி குறைபாடிற்கு நிறைய காரணங்கள் உள்ளன. எடுத்துக்காட்டாக, நெருங்கிய உறவில் திருமணம் செய்தல், தாமதத் திருமணம், கர்ப்பக் காலத்தில் தாய்க்கு ஏற்படும் விபத்து போன்றவைகளைக் காரணங்களாக அமையலாம்.
# மனவளர்ச்சிக் குறை

## காரணங்கள்

உளவாற்றல் குறைவு என்பது மனிதனுக்கு ஏற்படவதற்குரிய உடலியற் காரணங்கள் பல இருந்தாலும், மூன்று முக்கியமானவைகள் என கண்டறியப்பட்டுள்ளன. ஒன்று மூளையிலுள்ள சாம்பல் நிறப்பொருள் அளவில் குறைவாயிருப்பது ஆகும். இரண்டாவதாக, மூளை அடுக்குக்கள், பிறப்பிலேயே ஒழுங்கற்ற முறையில் அமைந்திருப்பது ஆகும். மூன்றாவதாக, மூளையின் உயிர் அணுக்கள் முழுவளர்ச்சி நிலையை அடையாமல், அரைகுறையாக இடையில் நின்று போதல் என்பனவற்றைக் கூறலாம்.எந்தக் குறைவையும், அளவிடுவதற்கு ஓர் அலகு உள்ளது. அதுபோல, மூளையின் நிலையை, திறனை அறிந்து கொள்ள அறிதிறன் ஆய்வுகள் உதவுகின்றன. அறிதிறன் (Intelligence) ஆய்வுகள் வழியாக, ஒருவரின் அறிதிறனை அளப்பதற்கு ஓர் அலகு ஏற்படுத்தப்பட்டுள்ளது. இதனை, 'அறிதிறன் ஈவு' என்று அழைக்கின்றனர். அறிதிறன் ஈவின் அலகினை, 100 என்று கொள்ளப்படும். இதைக் கொண்டு கணிக்கும்போது, தவறுகள் நேரக் கூடுமாதலால், அலகு 90-110 என்று கொள்ள வேண்டுமென்று சிலர் கூறுகிறார்கள். அறிதிறன் ஈவு, 70-90 உடையவர்கள் அசை உள்ளத்தினர் (Feeble minded) என்றும், 50-70 உடையவர்கள் பேதையர்(Morons) என்றும், 20-50 உடையவர்கள் மடையர்கள் (Imbeciles) என்றும், 20க்குக் குறைந்தவர்கள் முட்டாள்கள் (Idiots) என்றும் அழைக்கப்படுகிறார்கள். முட்டாள்கள் எனப்படுபவர் நெருப்பு, நீர் முதலிய கேடுகளினின்றுங்கூட விலகிக்கொள்ளவும், உண்ணவும் உடுத்தவும் குளிக்கவும் இருக்கவேண்டிய அறிதிறனைப் பெற்று இருக்கமாட்டார்கள். இரண்டொரு சொற்களை மட்டுமே பேசக்கூடிய திறன் பெற்றவராயிருப்பர். இவர்கள் சாதாரண விபத்துக்களில் இருந்து கூடத், தம்மைப் பாதுகாத்துக் கொள்ள முடியாதவர்களாக கணிக்கப்படுகிறது. இவற்றை வைத்துப் பார்த்தால் உளவாற்றல் குறைவு என்பது, பிறவிக் குறைவு (Endogenic),பிற்குறைவு (Exogenic) என இருவகையாக உள்ளது.
# மனவளர்ச்சிக் குறை

## தனி வகைகள்

உளவாற்றல் குறைவின் சில தனிப்பட்ட வகைகள் : நரம்பு மண்டலக் காரணங்களையும் மருத்துவக் காரணங்களையும் வைத்துக் கீழ்க்கண்டவாறு தனியாகக் கூறும் வகைகளும் உண்டு.  
**கிரீட்டின்** (Cretin) : இக்குழந்தைகளின் தலை சிறியதாகவும், உடல் குட்டையாகவும், தோல் வறண்ட நிலையிலும் இருக்கும். இவர்கள் எப்போதும் சோம்பல் மிகுந்தவராயும், எதையும் மெதுவாகச் செய்பவராயும், எதிலும் கருத்தில்லாதவராகவும் இருப்பர். இந்த நிலைக்குக் காரணம், தைராய்டு சுரப்பியில் சுரப்பு உண்டாகாதிருப்பதே என்று கூறப்படுகிறது. இத்தகைய மக்கள் சிலர், தைராய்டு சுரப்பு நீர் பெற்றபின், அறிதிறன் ஈவு மிகுந்தவர்களாக ஆகியிருக்கிறார்கள்.  
**மங்கோலிய வகை** : இவ்வகையினர் மங்கோலிய இனத்தவருடைய, முகத்தோற்றங்களை உடையவராக இருப்பதால், இப்பெயரினைக் கொண்டு அழைக்கப் படுகின்றனர்.  
உளவாற்றல் குறைவு என்பது பெரும்பாலும் ஒரு சமூகப் பிரச்சினை என்று தொடக்கத்தில் கருத்தப்பட்டது. பின்னர் வந்த, இவைகள் குறித்த அறிவியல் ஆய்வுகள், பரம்பரையாகச் செல்லக்கூடியதாக இருப்பதையும், சமூகப் பிரச்சினைகளினால் தோன்றியதாகவும் உள்ளதைத் தெரிவிக்கின்றன. அதனால் பல்வேறு நாடுகளும், இந்தப் பிரச்சினையைத் தீர்க்க மலடாக்குதல், கருச்சிதைத்தல், தனியே வைத்தல் ஆகிய முறைகளைக் குறித்து ஆராய்ந்து வருகின்றன.
# மஸ்லின் துணி

18 ஆம் நூற்றாண்டில் உயர்தர மஸ்லின் ஆடையோடு ஒரு பெண்.]]  
**மஸ்லீன்** (*Muslin*) என்பது ஒரு வெற்று நெசவால் நெய்யப்பட்ட ஒரு பருத்தி ஆடையாகும் இது உலகின் மிக மென்மையான, லேசான கைத்தறி ஆடை ஆகும். இதன் பெயர் ஈராக்கின் மோசுல் நகரின் பெயரில் இருந்து வந்தது. முதன்முதலில் இவ்வகைத் துணிகள் மோசூல் நகரில் உற்பத்திசெய்யப்பட்டதால் இப்பெயர் பெற்றது. மிகவும் மென்மையான, கைகளால் நூற்கப்பட்ட நூலால் நெய்யப்பட்ட ஆரம்பகால மஸ்லின் துணியானது தற்போதைய வங்காளத்தின் டாக்காவைச் சுற்றிய பகுதியில் நெய்யப்பட்டதாகும். இது 17 ஆம் மற்றும் 18 ஆம் நூற்றாண்டுகளில் ஐரோப்பாவால் மிகுதியாக இறக்குமதி செய்யப்பட்டது. தரம்வாய்ந்த மஸ்லின் துணி முன்காலத்தில் சின்தோன் என அழைக்கப்பட்டது.  
வங்காளத்தின் பாரம்பரிய நூற்புக் கலையான மஸ்லின் துணி நெய்வதை, மனிதகுலத்தின் வாய்வழி மற்றும் புலனாகா பாரம்பரியத்தை சேர்ந்த தலைசிறந்த படைப்புகள் என்னும் பட்டியலில் 2013 ஆம் ஆண்டு யுனெஸ்கோ சேர்த்துள்ளது. ஓர் ஆடையின் நுண்மையான மற்றும் லேசான தன்மையின் அடிப்படையில் அதற்கு அலகுகள் தரப்படுவது உண்டு. அந்த வகையில் காதர் பருத்தித் துணிகளின் அலகு 30-லிருந்து தொடங்கும். மஸ்லினின் அலகோ 400-லிருந்து 600 வரை என்பதிலிருந்து அதன் மென்மைத் தன்மையை அறியலாம். சிறு மோதிரத்துக்குள் மொத்த மஸ்லின் துணியையும் நுழைத்து வெளியே எடுத்து விடும் அளவுக்கு அவை மெலிதாக இருக்கும் என்பது மஸ்லின் துணி பற்றி பிரபலமாக நிலவும் ஒரு செவிவழிச் செய்தி. டாக்கா மஸ்லின் சேலைகள் ஒரு தீப்பெட்டிக்குள்ளோ, சிற்றுண்டி பெட்டியிலோ அடைத்துவிடும் அளவுக்கு லேசாக, நுணுக்கமாக நெய்யப்பட்டவை. மால்-மால் என்ற பெயரில் நெய்யப்பட்ட மிகவும் நுண்மையான மஸ்லின் ஆடைகள் 17 ஆம் நூற்றாண்டில் ஐரோப்பாவில் பெரும் ஆர்வத்தை உருவாக்கிது ஆகும். மஸ்லின் துணியில் தைக்கப்பட்ட ஓர் சட்டையின் எடை 10 கிராம்தான் இருக்கும். இந்த மஸ்லின் துணியை இயந்திர நெசவால் உருவாக்க முடியவில்லை. அரிதான இந்தக் கலை மீட்கப்பட்டுள்ளது.
# கோர்க்கா நாடு

**கோர்க்கா நாடு** (Gorkha Kingdom) (ஆட்சிக் காலம்: 1559 - 2008) என்பது தற்கால நேபாளத்தின் முன்னாள் நாடுகளில் ஒன்றாகும். 24 குறுநிலங்களின் தொகுப்பான **சௌபீஸ் இராச்சியம்** என்றும் அழைக்கப்படும். கோர்க்கா நாடு மேற்கில் *மர்சியாந்தி ஆறு* முதல் கிழக்கில் *திரிசூலி ஆறு* வரை பரவியிருந்தது.
ஷா வம்சத்து மன்னர்கள் கோர்க்கா நாட்டை கி பி 1559 முதல் 2008 முடிய ஆண்டனர்.
# கோர்க்கா நாடு

## ஷா வம்சம்

கி பி 1559-ஆம் ஆண்டில் *திரவிய ஷா* என்பவர் கோர்க்கா பகுதியின் மன்னரை வென்று *ஷா வம்ச* ஆட்சியை கோர்க்கா நாட்டில் நிறுவினார்.
# கோர்க்கா நாடு

## விரிவாக்கமும் & படையெடுப்புகளும்

கி பி 1736-இல் கோர்க்காலிகளின் மன்னர் *நரபூபால ஷா* தொடங்கி வைத்த நாட்டின் விரிவாக்கத்திற்கான போர்களை, அவரது மகன் *பிரிதிவி நாராயணன் ஷா* மற்றும் பேரன் ராணா பகதூர் ஷா ஆகியோர் நடத்திய கீர்த்திப்பூர் போர், காட்மாண்டுப் போர் மற்றும் பக்தபூர் போர்களால் நேபாளத்தின் கிழக்கிலும், மேற்கிலும் பெரும்பாலான பகுதிகளை கோர்க்கா நாட்டின் கீழ் கொண்டு வந்தனர்.  
கி பி 1745-இல் *நேவார் அரச குலத்தினர்* ஆண்ட காத்மாண்டு சமவெளியை *கோர்க்கா* மன்னர் தொடர்ந்து ஆண்டுக் கணக்கில் முற்றுக்கையிட்டார். நேவார் மன்னர் கோர்க்களின் முற்றுகையை முறியடிக்க கிழக்கிந்திய கம்பெனி ஆட்சியாளர்களின் உதவியை நாடினார். நேவாரிகளை காக்க வந்த கேப்டன் கின்லோச் தலைமையிலான கிழக்கிந்திய படையினரது முயற்சி தோல்வியில் முடிந்தது. முற்றுகையின் இறுதியில் கி பி 1768 - 1769-ஆம் ஆண்டுக்குள் நேவாரிகளின் மூன்று தலைநகரங்களான காத்மாண்டு, *பதான்* மற்றும் *லலித்பூர்* மற்றும் காட்மாண்டு நகரங்கள் கோர்க்கர்களிடம் அடிபணிந்தன.  
பின்னர் கோர்க்கா நாட்டின் தலைநகராக காத்மாண்டு நகரம் விளங்கியது.  
1788-ஆம் ஆண்டில் கோர்க்கர்கள் திபெத் நாட்டின் மீது படையெடுத்து, கியுரோங் மற்றும் நயாலம் நகரங்களை கைப்பற்றி; திபெத் நாட்டு மன்னரிடம் ஆண்டு தோறும் திறை வசூலித்தனர். 1791-இல் திறை திபெத் நாட்டவர்கள் கோர்க்கா மன்னருக்கு திறை செலுத்தாத படியால் மீண்டும் திபெத் மீது படையெடுத்து அங்குள்ள் பௌத்த விகாரங்களை பாழ்படுத்திச் செல்கையில், திபெத்தியர்களின் உதவிக்கு வந்த சீனர்களின் இராணுவம், கோர்க்கா நாட்டவர்களை காத்மாண்டு வரை அடித்து துரத்தினர். மேலும் கோர்க்கா நாடு, ஐந்தாண்டுகளுக்கு ஒரு முறை கணிசமான தொகையை சீன நாட்டிற்கு திறையாக செலுத்த வேண்டும் என ஒப்பந்தம் ஏற்பட்டது.  
கோர்க்கா இராச்சியம் கிழக்கில் சிக்கிம் முதல் மேற்கில் கார்வால் மற்றும் குமாவான் மற்றும் சிர்மூர் இராச்சியம் வரை பரவியிருந்தது. கி பி 1814 முதல் 1816 முடிய நடைபெற்ற முதல் ஆங்கிலேயே-நேபாளப் போரில், கோர்க்கா நாட்டவர்கள் கைப்பற்றிய பெரும்பகுதிகள் ஆங்கிலேயேர்களிடம் இழந்தனர்.
# கோர்க்கா நாடு

## கோர்க்கா நாடு - நேபாளம்

கி பி 1930-இல் கோர்க்கா நாட்டின் பெயரை நேபாளம் என மாற்றப்பட்டது. நாட்டின் தலைநகராக காத்மாண்டு விளங்கியது.கோர்க்கா சர்க்கார் என்பதை நேபாள அரசு எனப் பெயர் மாற்றம் செய்யப்பட்டது.  
கி பி 1933-இல் கோர்க்காலி மொழியின் பெயர் நேபாள மொழி எனப் பெயர் மாற்றம் செய்யப்பட்டது.  
கோர்க்கா நாட்டை நிறுவிய ஷா அரச குலத்தினர், முழு நேபாளத்தை 2008 முடிய ஆண்டனர். நேபாள மக்கள் புரட்சியின் விளைவாக, கி பி 2006-இல் நேபாளத்தில் மன்னராட்சி முறை ஒழிக்கப்பட்டு, நேபாளம், ஜனநாயகக் குடியரசு நாடாக மாறியது.தற்போது கோர்க்கா மாவட்டம், நேபாளத்தின் 75 மாவட்டங்களில் ஒன்றாக உள்ளது.
# கோர்க்கா நாடு

## கோர்க்காக்களும் கூர்க்காக்களும்

கூர்க்கா படைவீர்ர்கள், ஆண்டு 1946]]
நேபாள மலை நாட்டவர்களான கூர்க்கா இன மக்களை, கோர்க்கா நாட்டு மக்களுடன் தொடர்புறுத்தி குழப்பிக் கொள்ளக்கூடாது. கூர்க்காக்கள் கிழக்கிந்திய இராணுவத்தில் ஒரு படைப்பிரிவினராக இருந்தனர். முதல் உலகப் போர் மற்றும் இரண்டாம் உலகப் போரில் கூர்க்காப் படையினர் ஆங்கிலேயேர்கள் சார்பாக போரிட்டனர்.
தற்போதும் இந்தியத் தரைப்படையில் கூர்க்கா படைப்பிரிவு உள்ளது.
# கோர்க்கா நாடு

## இதனையும் காண்க

- ஷா வம்சம்
- ராணா வம்சம்
- நேபாள இராச்சியம்
- நேபாள காலக் கோடுகள்
# மாநிலக் கல்வியியல் ஆராய்ச்சி மற்றும் பயிற்சி நிறுவனம், தமிழ்நாடு

**தமிழ்நாடு மாநிலக் கல்வியியல் ஆராய்ச்சி மற்றும் பயிற்சி நிறுவனம்** (*State Council of Educational Research and Training, Tamil Nadu*) என்பது ஒரு தமிழ்நாடு அரசு நிறுவனம் ஆகும். தமிழ்நாட்டின் தலைநகர் சென்னையில் நுங்கம்பாக்கம் என்ற இடத்தில் உள்ள டிபிஐ வளாகத்தில் இது அமைந்துள்ளது. தமிழகத்தின் 32 மாவட்டங்களிலும் உள்ள மாவட்ட ஆசிரியர் கல்வி மற்றும் பயிற்சி நிறுவனங்கள்’ இந்நிறுவனத்தின் கீழ் செயல்பட்டு வருகின்றன.
# மாநிலக் கல்வியியல் ஆராய்ச்சி மற்றும் பயிற்சி நிறுவனம், தமிழ்நாடு

## வெளியிணைப்புகள்

- மாநிலக் கல்வியியல் ஆராய்ச்சி மற்றும் பயிற்சி இயக்ககம்-இணையதளம்
- School Education Department
# செக் குடியரசு தேசிய காற்பந்து அணி

**செக் குடியரசு தேசிய காற்பந்து அணி** (*Czech Republic national football team*, Česká fotbalová reprezentace) என்பது செக் குடியரசைப் பிரதிநிதித்துவப்படுத்தும் சங்கக் கால்பந்து அணியாகும். இது செக் குடியரசின் கால்பந்து வாரியத்தினால் நிருவகிக்கப்படுகிறது. வரலாற்று ரீதியாக, இவ்வணி பொகீமியா, ஆத்திரியா-அங்கேரி, செக்கோசிலோவாக்கியா ஆகிய நாடுகளின் அணியில் பங்குபற்றி 1934, 1962 உலகக்கோப்பை போட்டிகளில் இரண்டாவதாகவும், 1976 ஐரோப்பிய வாகையாளர் போட்டியில் வெற்றியாளராகவும் வந்தது.  
1992 இல் செக்கோசிலோவாக்கியாவின் பிரிவினையை அடுத்து செக் குடியரசு தனது தேசிய அணியில் விளையாடியது. யூரோ 1996 போட்டியில் விளையாடி இரண்டாவதாக வந்தது. அதன் பின்னர் அனைத்து ஐரோப்பிய யூரோ இறுதிச் சுற்றுப் போட்டிகளிலும் இது விளையாடியது. ஆனால், உலகக்கோப்பை காற்பந்து போட்டியில் 2006 மட்டுமே பங்குபற்றியது. முதல் சுற்றிலேயே போட்டியில் இருந்து விலகியது.
# அசாம் சட்டப் பேரவை

**அசாம் சட்டப் பேரவை** என்பது இந்திய மாநிலமான அசாம் மாநிலத்தின் ஓரவை சட்டமன்றமாகும். இது புவியியல் ரீதியாக தற்போதைய மேற்கு அசாம் பகுதியில் அமைந்துள்ள அசாமின் தலைநகரான திஸ்பூரில் அமைந்துள்ளது. சட்டப் பேரவை 126 சட்டப் பேரவை உறுப்பினர்களை உள்ளடக்கியது, ஒரு உறுப்பினர் தொகுதிகளில் இருந்து நேரடியாக தேர்ந்தெடுக்கப்பட்டவர்கள். விரைவில் கலைக்கப்படாவிட்டால், அதன் பதவிக்காலம் ஐந்து ஆண்டுகள் ஆகும்.
# அசாம் சட்டப் பேரவை

## வரலாறு

இந்திய அரசுச் சட்டம் 1935 இன் விதிகளின்படி, அசாம் மாகாணத்தின் ஈரவை சட்டமன்றம் 1937 இல் நடைமுறைக்கு வந்தது. இந்திய அரசுச் சட்டம் 1935 இயற்றப்பட்ட பிறகு, அது அசாம் சட்டப் பேரவை அமைப்பதற்கு வழி வகுத்தது, மேலும் ஈரவை சட்டமன்றமாக மாறியது. சபையின் பலம் 108 ஆக இருந்தது, அங்கு அனைத்து உறுப்பினர்களும் தேர்ந்தெடுக்கப்பட்டனர். சட்ட மேலவை (மேல்சபை) 21 உறுப்பினர்களுக்கு குறையாமலும் 22 உறுப்பினர்களுக்கு மிகாமலும் இருந்தது.  
அதன் கீழவையான அசாம் சட்டப் பேரவையின் முதல் கூட்டம் சில்லாங்கில் உள்ள சட்டமன்ற அறையில் 7 ஏப்ரல் 1937 அன்று நடைபெற்றது. சில்லாங் அசாம் மாநிலத்தின் தலைநகராக இருந்தது. அது 108 உறுப்பினர்களின் பலத்தைக் கொண்டிருந்தது.  
ஆனால், இந்தியப் பிரிவினைக்குப் பிறகு சட்டப் பேரவையின் பலம் 71 ஆகக் குறைந்தது. 1947 இல் இந்திய விடுதலைக்குப் பிறகு, அசாம் சட்ட மேலவை ஒழிக்கப்பட்டு, அசாம் சட்டப் பேரவை ஓரவையாக மாறியது.  
அடுத்தடுத்த ஆண்டுகளில், அசாம் பல சிறிய மாநிலங்களாக பிரிக்கப்பட்டது. பல ஆண்டுகளாக, மாறிவரும் புவியியல் எல்லைகள் மற்றும் மக்கள்தொகை அதிகரிப்புடன், உறுப்பினர்களின் பலம் 1952-57 இல் 108 ஆக இருந்து 1967-72 இல் 114 ஆகவும் (மூன்றாவது சட்டப் பேரவை) 1972-78 இல் (ஐந்தாவது சட்டப் பேரவை) 26 உறுப்பினர்கள் ஆகவும் மாறியது.
# அசாம் சட்டப் பேரவை

## இவற்றையும் காண்க

- அசாம் சட்டமன்றத் தொகுதிகளின் பட்டியல்
- அசாம் அரசு
# புதைசேற்று எரிமலை

நாட்டின் கோபுஸ்தான் மாகாணத்தில் புதைசேற்று எரிமலைகள்]]  
**புதைசேற்று எரிமலை** (*mud volcano* or *mud dome*) என்பது பூமிக்கடியிலிருந்து வெளிப்படும் திரவங்கள் மற்றும் வாயுக்களால் ஆனது. புதைசேற்று எரிமலைகள் பல்வேறு
நிலவியல் வழிமுறைகளால் உண்டாகின்றன. சாதாரண எரிமலைகளில் வெளிப்படும் கடும் வெப்பநிலையை விட மிகக்குறைவாகவே புதைச்சேற்று எரிமலைகளில் காணப்படுகிறது.  
புதைச்சேற்று எரிமலைகளில் காணப்படும் வாயுக்களில் மீத்தேன் வாயு மற்றும் கரியமிலவாயுவும்; திரவங்களில் உப்பு மற்றும் அமிலங்களும் அதிகம் காணப்படுகிறது.  
எரிமலைகள் அளவிற்கு தீக்குழம்புகளை வெளிப்படுத்தாவிட்டாலும், சில நேரங்களில் வெறும் தீயை மட்டும் புதைசேற்று எரிமலைகள் வெளிப்படுத்துகின்றன. அக்டோபர், 2001-இல் அசர்பெய்சான் நாட்டு புதைசேற்று எரிமலை தீயை மட்டும் கக்கியது.
# புதைசேற்று எரிமலை

## இந்தியாவில்

- பரட்டாங்கு தீவில் புதைசேற்று எரிமலை]]
இந்தியாவில் அந்தமானில் உள்ள பரட்டாங்கு தீவில் புதைச்சேற்று எரிமலை ஒன்று காணப்படுகிறது. இப்புதைசேற்று எரிமலையில் ஒரு நிமிடத்திற்கு ஒரு முறை நிலத்தடியிலிருது மிக மிகச் சிறிய அளவில் சேற்றுடன் திரவங்களும் வாயுக்களும் வெளிப்படுகிறது.
# கி. அமர்நாத் ராமகிருஷ்ணா

**கி. அமர்நாத் ராமகிருஷ்ணன்** தற்போது இந்தியத் தொல்பொருள் ஆய்வுத் துறையில் இயக்குநராக பணிபுரிந்து வருகின்றார். இவர் கீழடி அகழாய்வுவினை தலைமையேற்று வெற்றிகரமாக நடத்தியவர். இவர் பணி மாற்றலாகி வட இந்தியாவிற்குச் சென்றார்.  
முன்னர் இவர் 2000-ஆம் ஆண்டில் அரியானா மாநிலத்தின் ஜிந்து மாவட்டத்தில் உள்ள இராக்கி கடி தொல்லியல் களத்தில் ஒரு பெண்ணின் முழு எலும்புக்கூட்டை கண்டெடுத்தார். அந்த பெண் தங்கச் சங்கிலியும் சங்கு வளையலும் அணிந்திருந்தாள். இப்போது அந்த எலும்புக்கூடு புது தில்லி தேசிய அருங்காட்சியகத்தில் காட்சிக்கு வைக்கப்பட்டுள்ளது.  
தற்போது 2021-ஆம் ஆண்டின் நடுவில் இவர் மீண்டும் தென்னிந்தியக் கோயில்கள் தொல்லியல் கண்காணிப்பாளராக சென்னையில் பணியாற்றினார்.
# கி. அமர்நாத் ராமகிருஷ்ணா

## இதனையும் காண்க

- கீழடி அகழாய்வு மையம்
- ராக்கிகடி தொல்லியல் களம்
# சான்ட்டா கிளாரா, கலிபோர்னியா

|name = சான்ட்டா கிளாரா, கலிபோர்னியா
|settlement_type = நகரம்
|official_name = சான்ட்டா கிளாரா நகரம்  
|image_skyline = Santaclaraconventioncenter.jpg
|image_caption = சான்ட்டா கிளாரா கருத்தரங்கு மையம் - சூலை 2007
|image_flag = Flag of Santa Clara, California.png
|image_seal =
|nickname =
|motto =
|image_map = Santa_Clara_County_California_Incorporated_and_Unincorporated_areas_Santa_Clara_Highlighted.svg
|mapsize = 250x200px
|map_caption = சான்ட்டா கிளாரா மாவட்டத்திலும் கலிபோர்னியா மாநிலத்திலும் அமைவிடம்
| pushpin_map = USA
| pushpin_map_caption = ஐக்கிய அமெரிக்காவில் அமைவிடம்  
|latd = 37 |latm = 21 |lats = 16 |latNS = N
|longd = 121 |longm = 58 |longs = 9 |longEW = W
|coordinates_display = inline,title
|subdivision_type = நாடு
|subdivision_name =
|subdivision_type1 = மாநிலம்
|subdivision_name1 =
|subdivision_type2 = மாவட்டம்
|subdivision_name2 = சான்ட்டா கிளாரா மாவட்டம்  
|established_title = நிறுவல்
|established_date = சூலை 5, 1852  
|government_type = மன்றம்-ஆணையர்
|leader_title = நகர மன்றம்
|leader_name = மேயர் லிசா கில்மோர்
பேட் கோல்சுடாடு
டேபி டேவிசு
ஜெர்ரி மார்சலி
டொமினிக் ஜே. காசெர்ட்டா
தெரசா ஓ'நீல்
கேத்தி வாடனபி
|leader_title1 = நகர ஆணையர்
|leader_name1 = யூலியோ ஜே. புயன்டெசு  
| unit_pref = US
| area_footnotes =
| area_total_sq_mi = 18.407
| area_total_km2 = 47.675
| area_land_sq_mi = 18.407
| area_land_km2 = 47.675
| area_water_sq_mi = 0
| area_water_km2 = 0
| area_water_percent = 0
|area_metro_sq_mi =
|area_metro_km2 =  
|elevation_footnotes =
|elevation_ft = 72
|elevation_m = 22  
|population_as_of = ஏப்ரல் 1, 2010
|population_footnotes =
|population_total = 116468
|pop_est_as_of = 2014
|pop_est_footnotes = இந்த சமயச்சபையும் பூங்காவும் தற்போதைய சான்ட்டா கிளாரா பல்கலைக்கழகத்தில் அமைந்துள்ளது. இந்த நகரத்தின் புரவலர் புனிதராக புனித கிளாரா உள்ளார்.  
சான்ட்டா கிளாரா சிலிக்கான் பள்ளத்தாக்கின் மையத்தில் உள்ளது. இன்டெல் போன்ற பல உயர்நுட்ப நிறுவனங்களின் தலைமையகங்கள் இங்குள்ளன. கலிபோர்னியாவின் மிகத் தொன்மையான கல்விக்கூடமான சான்டா கிலாரா பல்கலைக்கழகம் இங்குள்ளது. என்.எஃப்.எல். போட்டிகளில் சான்பிரான்சிஸ்கோ 49வர்களின் தாயக விளையாட்டரங்கமாக விளங்கும் லீவைசு விளையாட்டரங்கம் இங்கு அமைந்துள்ளது. இதனைச் சுற்றி சான் ஓசே, சன்னிவேல், கூபர்டினோ நகரங்கள் உள்ளன.